APSTIPRINĀTS
2024.gada 19.augustā
Biedrības/ izglītības iestādes 
“Latvijas Treneru tālākizglītības centrs”
 vadītāja
__________________________
Signe Luika

Biedrības/ izglītības iestādes 
“Latvijas Treneru tālākizglītības centrs” 
izglītojamo uzņemšanas un atskaitīšanas noteikumi
2024./2025.mācību gadā

1. Vispārīgie jautājumi
1.1. Noteikumi nosaka kā biedrība/ izglītības iestāde “Latvijas Treneru tālākizglītības centrs” (turpmāk – Izglītības iestāde) uzņem un atskaita  izglītojamos.
1.2. Noteikumi ir saistoši visiem Izglītības iestādes izglītojamajiem, kuri tiek uzņemti licencētā profesionālās pilnveides izglītības programmā.
1.3. Uzņemšana notiek divas reizes mācību gadā: 2024.gada 19.augustā līdz 18.septembrim un 2024.gada 11.decembrī līdz 2025.gada 12.janvārim.
1.4. Iestāties Izglītības iestādē var aizpildot klātienē iesniegumu, uzrādot personu apliecinošu dokumentu un iesniedzot vismaz vidējo izglītību apliecinošus izglītības iestādes dokumentus. Pēc dokumentu saņemšanas tiek noslēgts līgums par profesionālās pilnveides izglītības programmas “C kategorijas sporta speciālists” apguvi Latvijas Treneru tālākizglītības centrā.
2. Dokumentu noformēšana uzņemot izglītojamo
2.1. Pirms uzņemšanas Izglītības iestāde nodrošina izglītojamajiem iespēju iepazīties ar izglītības iestādes nolikumu, uzņemšanas prasībām, izglītības programmu, piešķirto izglītības programmas akreditācijas kodu un/ vai izglītības programmas licences kodu; iekšējās kārtības noteikumiem; izglītojamo mācību sasniegumu vērtēšanas kārtību; iekšējās kārtības noteikumiem, personas datu apstrādes politiku, pakalpojumu cenrādi, u.c.
2.2. Izglītojamais pirms mācību uzsākšanas Izglītības iestādei iesniedz:
2.2.1. vārdu, uzvārdu, personas kodu, dzīvesvietas adresi, e-pasta adresi, telefona numuru;
2.2.2. vismaz vidējo izglītību apliecinoša dokumenta orģinālu, kuram tiek veikta kopēšana.
2.3. Pēc uzņemšanas izglītojamajam iekārto personas lietu.
2.4. Izglītojamo ar iestādes direktora rīkojumu uzņem izglītības iestādes izglītojamo skaitā.
3. Izglītojamo atskaitīšanas kārtība
3.1. No Izglītības iestādes izglītojamo skaita atskaita izglītojamo, kurš:
3.1.1. nepilda līguma saistības;
3.1.2. ir rakstiski izteicis šādu vēlēšanos;
3.1.3. ir veicis nopietnus pārkāpumus mācību proceša, piemēram, neatļautu līdzekļu un/ vai paņēmienu izmantošana, mācību satura nodošanu trešajām personām, ir konstatēts plaģiātisms u.tml.;
3.1.4. ir saņēmis apliecību par profesionālās pilnveides programmas apgūšanu.
3.2. Rīkojumu par izglītojamā atskaitīšanu paraksta Izglītības iestādes direktors.
4. Izglītojamo iepazīstināšana ar kārtību
4.1. Ar šo kārtību izglītojamos iepazīstina uzsākot mācības Izglītības iestādē.
5. Noslēguma jautājumi
5.1. Noteikumi stājas spēkā 19.08.2024.

